
Prome Minister Evelyn Wever-Croes: 

Desde inicio di Gobernacion, Gabinete Wever - Croes a stipula 
cu lo hiba un maneho caminda cu ta pone e ser humano como 
punto central di desaroyo. A compromete cu lo haci esaki 
aplicando e metanan di "Sustainable Developement Goals 
(SDG)'cualtaunlistadi 17 meta definientre paisnan globalmente 
(Nacionnan Uni) pa por logra un bida sostenibel pa un y tur. 
Den e acuerdo di Gobernacion Hunto pa Aruba, miembronan di 
coalicion a haci palabracion riba e implementacion di diferente 
maneho cu ta contribui na e metanan aki. 





STERIO DI UNTONAN GE! 
Minister encarga cu asuntonan general ta encarga pa cumpli 
cu 12 meta, for di cual 11 di e metanan sea a wordo realisa 
caba of ta den diferente fase di implementacion. 

Manera entre otro: 





. Introduccion di un “Ley di financiamento di Partidonan 
Político”, cual a keda aproba pa Parlamento. 
. Introduccion di “Begrotingskamer” pa  garantisa 


transparencia y efectividad di e procesonan financiero di 
gobernacion y un "Integriteitskamer" pa vigila y garantisa e 
integridad di gobernantenan y funcionarionan publico, pa cual 
Bureau Integriteit a wordo instala. 

. Traha riba un ley nobo encuanto “Screening di 
Ministernan”, esaki ta den su ultimo fase di tratamento na 
Parlamento. 

. A inicia cu introduccion di un Codigo di Conducta pa 
Ministernan y Parlamentarionan. 

. Tambe a inicia cu introduccion di legislacion of 
reglamentacion adicional pa elimina/limita corupcion den 
gobernacion. 

. E institucion di un comision di experto pa evalua e miho 


Relato Anual 2020 di Ministerio di Asunto General: 

forma pa depolitisa maneho di personal pa evita mal uzo pa 
metanan politico tambe ya ta den proceso. 

. Y eley di Ombudsman ya a wordo aproba pa Parlamento, 
awor solamente falta e cambio di 'staatsregeling' 


Di e forma aki tin un bista riba algun di e metanan cu a/traha 
riba dje. Tin varios otro meta introduci, cu lamentablemente no 
por a cumpli cu tur ainda debi na e enfasis cu Gobierno mester 
a pone riba e pandemia di COVID-19. 


Diaranson 10 February 2021 


σ΄ ANLE 





Continuacion CU E UITVOERINGSAGENDA NOS TA BAY RECONSTRUI NOS PAIS.... 


COMUNICACION 

Banda di esaki, Gabinete Wever - Croes ta keda pone enfasis 
riba e aspecto di comunicacion. Principalmente pa informacion 
corecto ta accesibel na tur ciudadano. Esaki sigur a hunga un 
rol sumamente importante durante 2020 teniendo na cuenta 
tur e cambionan cu COVID-19 a trece cu ne. Na 2019 a traha 
riba fortificacion y sostenibilidad di e departamento Bureau 
Voorlichting (BUVO). BUVO ta maneha e presupuesto di media 
y ta encarga cu e publicacion di informacion den medionan 
di comunicacion. Afia 2020 tabata un afia cu a mustra con 
importante e pagina di Facebook di Gabinete Wever - Croes 
tabata pa percura pa facilita e proceso di comunicacion di 
informacion tocante entre otro Covid den forma mas directo cu 
usuarionan di e plataforma. Un otro forma cu Gabinete Wever - 
Croes a percura pa keda mantene pueblo informa ta a traves di 
e corant digital “IslaOnline” cu ta publica di dialuna pa diabiera 
y ta contene informacion di trabounan di cada Ministerio. 


MASTERPLAN REPOSITION OUR SAILS 

Afia 2020, Aruba a haya su mes confronta cu un situacion 
social economico di urgencia a consecuencia di e Coronavirus. 
P'esey, Prome Minister a bin cu e iniciativa pa desaroya 
un plan di implementacion cu lo percura pa recuperacion 
economico. E Masterplan "Repositiong our Sails" ta enfoca riba 


crecemento economico sostenibel y ta conta cu participacion 
di profesionalnan di sector publico y priva. E masterplan aki lo 
sirbi como guia pa Aruba por para bek riba su pia. Imporante 
pa agrega ta, cu e masterplan tin mesun meta y prioridad cu e 
medidanan/condicionnan den e landspakket cual ta e pakete di 
condicionnan stipula pa Hulanda pa Aruba por bin na remarca 
pa financiamento. 


MANEHO DI CRISIS 

Pa conclui, por mira un aña 2020 caminda cu hopi enfasis a 
bay riba comunicacion, maneho di crisis y mitiga calamidad. 
Gabinete Wever - Croes y diferente departamento y 
profesionainan a traha duro pa atende cu crisis relaciona cu 
Covid, maneho di capacidad di cuido, crisis social, y crisis 
di migrantenan di Venezuela cu tambe a bin cu diferente 
consecuencia. 


Comunicacion ta e clave pa un poblacion bon informa, y na 
2021 Gabinete - Wever Croes lo sigui enfoca riba comunicacion 
structural entre Gobierno di Aruba y pueblo. 


Riba e link akibou bo por lesa e jaarverslag: 
https://issuu.com/gabinetewevercroesaruba/docs/jaarver 
slag2020?fr-sZTVjNDIwOTgzNQ 





IV ME: 


di e vacuna contra Covid- 





ina actual contra 
d-19, NO mester ' vacuna! 

MINISTER XIOMARA MADURO 


"NA CAS TAN TIN, CULTURA TIN!" 





Awor Aruba tin un atraccion cultural y turistico nobo y unico 
den su estilo. Museo Cas Tan Tin recientemente a habri su 
portanan y e ta situa na Pos Abou 19 na Noord. Na Cas di 'Tan 
Tin', bo ta encontra nos cultura di Aruba, cu ta data for di e 
prome periodo di Siglo XX. 


Fundacion Mi Cutisa (FMC) ta maneha e bunita cas aki, e prome 
‘cas di cunucu' pafo di ciudad na Aruba, cu ta oficialmente 
proteha pa Monumenten Bureau Aruba (MBA). 


Meta di FMC ta pa comparti nos historia, e custumbernan di 
antes, trahenan tipico, nos tradicion, esta cultura di Aruba cu 
nos bishitantenan. E enfoke ta pa atrae tanto hendenan local 
como turista pa experiencia nos herencia cultural y pa sifia nan 
di nos historia cultural. 


Na Museo Cas Tan Tin por mira mueble y artefactonan cu 
nos antepasadonan a usa den ambiente casero y bo por mira 
con nos hendenan tabata biba na Aruba antes. Tambe tin e 
oportunidad di huur trahenan tradicional di Aruba y saca potret 
den un ambiente unico di Museo Cas Tan Tin. 


Bo por saca bo mes potretnan of bo por haci un cita y cu 
mucho gusto nos ta regla un fotografo pa bin saca potret pa 
bo. Tambe por bin haci reportahe di potret di bruid hunto cu 
henter famia, pa capta e momentonan bunita y inolvidabel den 
un estilo unico. 


Por tuma contacto cu nos via e-mail adres na museocastantin@ 
gmail.com of via tel. 587.2005 

Por bishita Museo Cas Tan Tin riba dialuna, diaranson y 
diabierna for di 9:00 am — 3:30 pm. 

Riba diamars y diahuebs por haci un cita pa saca potret. 
Entrada ta US $ 3.00 of Awg 5.00 

Bini uno bini tur, sea bo so of cu bo famia. 

DOCUMENTACION DI NOS PILARNAN CULTURAL 

DOCUMENTACION DI NOS PILARNAN CULTURAL 

CON PA REGISTRA PA BO VACUNA 
Registra pa bo vacuna di COVID-19 
Tuma nota di e diferente formanan pa regista 


Desde 1 di februari comunidad por a cuminsa registra pa e 
vacuna di COVID-19. E prome forma di registracion cu a wordo 
informa na comunidad ta via Aruba Health App. Pa registra via 
Aruba Health App mester download esaki den Play of Apple 
store y sigui e instruccion pa crea un usuario. Es cu tin e App 
caba mester "update"esaki. Unabez cu a "update" of a traha 
un usuario lo mira un 'icon' di vacuna. Primi esaki y lo bo keda 
registra pa bo vacuna. 


Den e App por traha mas cu un usuario, dus un famia completo 
por wordo incorporpora den un solo App. Simplemente primi 
riba "Add user" y lo por incorpora mama, papa y welo cu 
porta no tin smartphone y por registra pa nan. Es cu tin un 
smartphone y AZV pero mester ayudo pa registra, poryega MFA 
pa asistencia. E servicio na MFA lo ta di dialuna pa diabierna 
for di 7:30 di mainta pa 4:30 di atardi "non stop" cuminsando 
dialuna dia 8 di februari pa 12:00 di merdia. 

Un otro forma cu tambe por registra ta via aruba.dvgapp.org y 
mescos cu e App sigui e instruccionan pa por traha un usuario 
y registra. 


Es cu no tin AZV lo no por aplica pa e vacuna via Aruba Health 
App, tampoco via aruba.dvgapp.org. Pa es cu no tin AZV lo tin 
un otro proseso. Siguientemente lo describi e diferente otro 
senarionan y prosesonan pa por registra pa e vacuna. 


Senario 1. Es cu NO tin un AZV pero ta inscribi na Censo 
pasobra ta trahando na Aruba pa tempo largo of tempo 


indefini por ehempel esnan trahando pa estado Hulandes den 
"krijgsmacht' y nan pareha. E personanan aki por presenta 
na un di e edificionan di MFA pa por wordo regista. Loke e 
persona aki mester trece ta un forma di identificacion legal (ID) 
y prueba di residencia na Aruba. E servicio na MFA lo ta di 
dialuna pa diabierna for di 7:30 di mainta pa 4:30 di atardi "non 
stop" cuminsando dialuna dia 8 di februari pa 12:00 di merdia. 


Senario 2. Es cu tin paspoort Hulandes y NO ta un turista, pero 
ta residenciando serca famia pa tempo largo of tempo indefini, 
cu no ta inscribi na Censo, pa cual motibo NO tin AZV. Mester 
presenta na un di e edificionan di MFA pa registra. E persona 
mester trece un forma di identificacion legal. E servicio na MFA 
lo ta di dialuna pa diabierna for di 7:30 di mainta pa 4:30 di 
atardi "non stop" cuminsando dialuna dia 8 di februari pa 12:00 
di merdia. 


Senario 3. Es cu ta bibando na Aruba pero no tin un estado 
legal. E personanan aki ta wordo pidi pa registra via HIAS Aruba 
situa na Arendstraat 1116 Oranjestad pa mas informacion por 
yama 7307770 of Rode Kruis situa na Pedro Gallegostraat 414 
Dakota telefoon 5822219. 

Ta importante pa comunidad ta na altura cu e campafia di 
vacunacion ta pa comunidad di Aruba, tur es bibando na Aruba 
pa tempo largo of tempo indefini. E campafia ta exclui turista 
cu vacantie na Aruba. 

Pa bo ta semper bon informa 'like' nos page riba facebook 
"Directie Volksgezondheid DVG Aruba". 

MINISTER DI ENSENANSA, CIENCIA Y DESAROYO SOSTENIBEL 


MINISTER ARMANDO LAMPE 








ο ROCI € 





Tint ent "ELEM « 








Den su speech Minister Lampe a cuminsa na gradici e 
muchanan pa nan atencion y disciplina y na e team cu e 
organisa e evento. Minister a referi na e hecho cu despues di 
75 afia e momento a yega pa duna honor hustifica na un yiu 
di tera cu ta un ehempel y fuente di inspiracion y motivacion 
pa nos muchanan cu por logra metanan grandi den bida pero 
tambe pa e docentenan cu cada mainta ta yega na pia di trabao 
y sa di lo por 'nifica un diferencia den bida di e ser humano pa 
por realisa su sofionan y bira exitoso den bida. 


Minister Lampe a referi na un poesia di un Aleman Berthold 
Brecht 

"Ora un hende bondad durante 10 aña, nos ta yame bon hende. 
Si e persona ey hasi bondad durante 30 afia, nos ta yame 
hopi bon hende. Si e persona a hasi bondad durante henter 
su bida, nos ta bisa cu e persona ey a bira indispensabel pa 
humanidad." 


Pesey ta importante pa un persona manera Xander sigui ta 
y keda un ehempel pa nos muchanan y asina ta un rolmodel 
indispensabel den e memoria colectivo di pueblo di Aruba. 

Minister Lampe a lesa e ministeriele beschikking cu ta honra e 
cambio di nomber di e scol pa *Scol Basico Xander Bogaerts". 

Minister di Salubridad, Medioambiente y Naturalesa di Corsou, 
Zita Jesus Leito, minister di Turismo, Salubridad y Deporte di 
Aruba, Danguillaume Oduber, minister di Salubridad, Desaroyo 
Social y Asuntonan di labor di Sint Maarten, Richard Panneflek 
y secretario di estado di Salubridad, Bienestar y Deporte, Paul 
Blokhuis, cu firmamento di un documento di desicion riba 
diamars 9 di februari, a acorda oficialmente lantamento di un 
cooperashon entre e hospitalnan riba e islanan Corsou, Aruba, 
Sint Maarten, Boneiro, Saba y Sint Eustatius. 


"Dutch Caribbean Hospital Alliance" (DCHA) den forma di un 
cooperativalo bay realisa e meta comun pa redusi vulnerabilidad 
y dependencia, pero principalmente pa garantisa continuidad 
di cuido medico specialisa den futuro y pa aumenta calidad 
y disponibilidad di cuido medico specialisa caminda cu esey 
ta posibel. E mision di DCHA ta: "Suministro di e miho cuido 






| Paul Blokhuis 


medico local y regional pa medio di un cooperacion ankra 
entre e paisnan den Reino y partnernan strategico, caminda 
bienestar di nos pashentnan, mantencion di un situacion 
financiero economico saludabel y nos balornan cultural ta 
garantisa, ta bin na promé luga.” 


Na e momentonan aki lantamento di e cooperativa ta den un 
asina yama ‘kwartiermaker fase’. Intencion ta pa duna e sefial 
oficial pa e cooperativa di hospital ranca sali den e prome 
kwartaal di e afia aki. 


Ε mandatarionan di e 4 paisnan di Reino tin tur confiansa cu 
intensivacion di e cooperashon entre e hospitalnan lo mehora 
calidad y continuidad di cuido pa e habitantenan di e parti 
Caribense di Reino". 


E DESKTOP-VRHNNB8 () 











+ Individuo bou 18 aña 

» Hende muhe na estado 

+ Es cu ta fuertemente alergico 
pa un di e componentenan cu tin 
den e vacuna 

» Es cua haya un reaccion alergico 
grave, den e prome 4 ora, despues 
di e prome dosis, no mester tuma 
e di dos dosis 


Si bo tin duda, prome bo vacuna, tuma 
contacto cu bo Dokter di Cas pa asina por tuma 
e decision corecto basa ariba bo historial medico! 





INISTERIO DI TURISMO, 
IDAD PÚBLICO 


DARIELLA VEGA 


Grupo Adulto 


VACUNA 
— 

Departamento di Salud Publico: 


UPDATE 10 DI FEBRUARY 2021 


Segun resumen di awe 20 persona a recupera, a registra un total di 32 caso nobo di Covid-19, di cual 4 ta no- 
residente. E cifra di no-residente positivo ta ensera esnan no-residente cu ta test na aeropuerto na nan yegada y na 
laboratorionan prome cu nan bandona Aruba. E cantidad total di testnan ehecuta ayera na e diferente localidadnan 

na Aruba, entre otro laboratorio di hospital, laboratorionan priva y aeropuerto ta 481 test. ‘Postivity rate’ entre nos 
residentenan ta 15%. 
Activo tin awe 329 caso, cantidad di fayecido relaciona cu Covid-19 a aumenta na 68. Palabra di forsa na famia di e 
fayecidonan. Crisis Team ta analisando e tendencia di e pandemia y e aumento di casonan di fayecimento. 


Hospital ta informa cu tin un total di 16 persona interna di cual 5 ta den Cuido Intensivo y 11 riba unidad general di 
covid. Edad promedio di esnan ingresa pa extra cuido ta 63 afia. 





We ARUBA COVID-19 









10/2/2021 TOTAL RESIDENTE NO-RESIDENTE 





Casonan Nobo 32 28 4 
Activo 329 272 57 
Recupera 6922 6638 284 
Positivo 7319: 6977 342 
Negativo 84466 z E 








Getest 91911 - - 


Morto 68 67 1 

